Document ID: /roh_data/filtered/fineweb-2-filterrobots_roh.jsonl.gz/215

Suenter in'aua gronda pon ils donns resultads vegnir minimads ed ulteriurs donns vegnir impedids grazia ad in cumportament adattà. Ils suandants puncts duain vegnir resguardads:
- metter en funcziun il cirquit electric e l'indriz da gas pir, suenter ch'ina spezialista u in spezialist ha controllà las installaziuns ed ils apparats.
- derschentar bain ils conducts d'aua da baiver, far buglir l'aua en cas da dubi.
- cumenzar uschè svelt sco pussaivel cun las lavurs da rumida, da nettegiament e da sientar.
- pumpar ora il tschaler pir, cur ch'il nivel da l'aua sutterrana è pli bass ch'il palantschieu dal tschaler.
- annunziar il donn a l'assicuranza d'edifizis. Dismetter las parts da l'edifizi, ils indrizs ed ils objects donnegiads pir suenter che l'experta u l'expert d'assicuranzas ha fatg l'inspecziun.
- evaluar las atgnas experientschas fatgas a chaschun da las ultimas auas grondas e sche necessari prender atgnas mesiras (vesair "Recumandaziuns da cumportament avant in'aua gronda").
- discutar cun persunas spezialisadas mesiras per evitar donns futurs.